# Egyiptomi Iszlám Dzsihád

### A Wikipédiából, a szabad lexikonból.

AZ Egyiptomi Iszlám Dzsihád (EIDzs), rövidebben Iszlám Dzsihád, olykor Dzsihád Csoport egy 1970-es évektől fogva Egyiptomban működő iszlámista csoport, melynek gyökerei a Muszlim Testvériséggel közösek. Újabban hanyatlóban van, köszönhetően a világon sok helyütt - legutóbb Libanonban és Jemenben - végrehajtott letartóztatások miatt. A szervezet fő célkitűzése, hogy megdöntse az egyiptomi rendszert, iszlám forradalmat hajtson végre, majd támadást intézzen az Amerikai Egyesült Államok és Izrael érdekeltségei ellen mind bel-, mind külföldön.

## [szerkesztés] Tevékenység

A szervezet magasrandú egyiptomi kormánytisztviselők (akár miniszterek) elleni fegyveres támadásokra, valamint hivatalos amerikai és egyiptomi létesítmények elleni autóbombás merényletekre specializálódott. Legnevesebb áldozatuk Anvar Szadat elnök volt 1981-ben, de a Hasszán al-Alfi belügyminiszter és Atef Szedki miniszterelnök elleni 1993-as merényletkísérletekért is vállalta a felelősséget. 1992-ben ugyanis az Iszlám Egyetem elnevezésű rivális fegyveres csoporttal együtt példátlan erőszakhullámot indított a szekuláris kormány ellen, amit csak az ezredforduló táján fejezett be. Körülbelül 1300 áldozatot szedett a terror ebben az időben: rendőröket, politikusokat, turistákat és egyiptomi kopt keresztényeket. 1995-ben a szervezet robbantásos merényletet követett el Pakisztánban, Iszlamabadban az egyiptomi nagykövetség ellen. 1998-ban az albániai amerikai követség elleni támadásuk meghiúsult.

## [szerkesztés] Vezetés

As-Sarif a szervezet vezetését az 1980-as évek közepén adta át Ajman az-Zavahrinak a mozgalomban jelentkező ellenkezés ellenére. Az al-Zawahri vezette tömb később szövetkeztek az al-Kaida vezetésével, hogy hatékonyan össze tudják hangolni afganisztáni akcióikat. Az Egyiptomban tevékenykedő Iszlám Dzsihád jórészt független az al-Kaidától, és csak Zavahrinak tartozik felelősséggel.

Bár az-Zawahrit gyakran emlegetik az al-Kaida hadnagyának vagy másodparancsnokának, ez félrevezető, mivel hierarchikus viszonyt feltételez. Az al-Kaida gyakorlatilag Oszama bin Laden pénzügyi támogatásával valósítja meg az-Zavahri ideológiai és hadműveleti parancsait.

## [szerkesztés] Tevékenységi terület, támogatók

Az Egyiptomi Iszlám Dzsihád elsősorban Kairó területén működik, de Egyiptomon kívül is rendelkezik hálózattal, így Jemenben, Afganisztánban, Pakisztánban, Szudánban, Libanonban, de még az Egyesült Királyságban is. Hogy mennyire széles külföldi támogatóinak köre, azt nem tudni: az egyiptomi kormány álláspontja szerint bin Laden mellett Irán is segíti a tevékenységüket. Elképzelhető, hogy más iszlám szervezeteken, fedőüzleteken, netán bűnügyeken keresztül is szereznek pénzt.

## [szerkesztés] Lásd még

- Muszlim Testvériség
- Mudzsaheddin
- Szajjid Kutb
- Hasszán al-Banna
- Juszuf al-Karadavi
- Iszlámizmus
- Korán
- Saria
- Hadísz
- Dzsamaat-el-Iszlami
- Szajjid Abú-l-Ala Maududi
- Abdullah Juszuf Azzam
- Hursid Ahmed

| Ez a történelmi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../e/g/y/Egyiptomi_Iszl%C3%A1m_Dzsih%C3%A1d_e040.html"

Kategóriák: Csonkok (történelem) | Csonkok 2006 januárjából | Iszlám | Egyiptom

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Français
- 日本語
- Polski